ସାଦିୟା ଇସଲାମ ମୌ ଜଣେ ବଙ୍ଗଳାଦେଶୀ ଅଭିନେତ୍ରୀ ଓ ମଡେଲ୍, ଯିଏକି ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନରେ କାମ କରନ୍ତି । ସେ ମୁଖ୍ୟତଃ ମୌ ଭାବରେ ପରିଚିତ । ୯୦ ଦଶକରେ ସେ ଦୂରଦର୍ଶନ ବିଜ୍ଞାପନରେ ଅଭିନୟ କରି ଲୋକପ୍ରିୟତା ଅର୍ଜନ କରିଥିଲେ । ଅଭିନୟ ଜୀବନ ମୌ ୧୯୮୯ ମସିହାରେ ଦୂରଦର୍ଶନ ବିଜ୍ଞାପନରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବିଜ୍ଞାପନ ଥିଲା ମାଉଣ୍ଟ ସାମ୍ପୁ । ଏହାପରେ ୧୯୯୪ ମସିହାରେ ସେ ବଙ୍ଗଳାଦେଶୀ ଦୂରଦର୍ଶନରେ କାମ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ଧାରାବାହିକ ଥିଲା ଅଭିମାନେ ଅନୁଭବେ । ୨୦୧୮ ମସିହାରେ ସେ ଲକ୍ସ ସୁପରଷ୍ଟାର କାର୍ଯ୍ୟକ୍ରମର ବିଚାରପତି ଥିଲେ । ବ୍ୟକ୍ତିଗତ ଜୀବନ ମୌ ବଙ୍ଗଳାଦେଶୀ ଅଭିନେତା ଓ ନିର୍ଦ୍ଦେଶକ ଜାହିଦ ହାସନଙ୍କୁ ବିବାହ କରିଛନ୍ତି । ଏହି ଦମ୍ପତ୍ତିଙ୍କର ଗୋଟିଏ ପୁଅ ଓ ଗୋଟିଏ ଝିଅ ଅଛନ୍ତି ।